B4-0295, 0297, 0298, 0306, 0310 και 0312/98

Ψήφισμα σχετικά με το Διεθνές Ποινικό Δικαστήριο

Το Ευρωπαΐκό Κοινοβούλιο,

- έχοντας υπόψη τα προηγούμενα ψηφίσματά του σχετικά με το Διεθνές Ποινικό Δικαστήριο,

Α. λαμβάνοντας υπόψη ότι, από το Β´ Δεύτερο Παγκόσμιο Πόλεμο περισσότερες από 250 πολεμικές συγκρούσεις είχαν σαν αποτέλεσμα πάνω από 130 εκατ. θύματα και ότι ολόκληροι πληθυσμοί υπέφεραν εξαιτίας σοβαρών παραβιάσεων του διεθνούς δικαίου υπό τη μορφήν γενοκτονιών, εγκλημάτων κατά της ανθρωπότητας και εγκλημάτων πολέμου,

Β. έχοντας υπόψη ότι σε γενικές γραμμές τα εθνικά νομικά συστήματα έχουν αποτύχει να επιβάλουν κυρώσεις στους υπεύθυνους, με αποτέλεσμα την ατιμωρησία και την αποτυχία της αποτροπής και της πρόληψης των συγκρούσεων και των εγκλημάτων που απορρέουν από αυτές,

Γ. εκφράζοντας την ικανοποίησή του για την πρόοδο που έχει επιτευχθεί προς αυτή την κατεύθυνση από τα ad hoc Δικαστήρια για την Πρώην Γιουγκοσλαβία και τη Ρουάντα,

Δ. λαμβάνοντας υπόψη ότι η προάσπιση των ανθρωπίνων δικαιωμάτων αποτελεί το θεμέλιο της ΕΕ και ότι, επομένως, τα κράτη μέλη και τα όργανα της Ένωσης καλούνται να διαδραματίσουν πρωταγωνιστικό ρόλο στην προσπάθεια να υλοποιηθεί η ιδέα του Διεθνούς Ποινικού Δικαστηρίου στο εγγύς μέλλον,

Ε. λαμβάνοντας υπόψη ότι η Γενική Συνέλευση των Ηνωμένων Εθνών του 1997 επιβεβαίωσε τις ημερομηνίες της Διπλωματικής Διάσκεψης για το Καταστατικό του Διεθνούς Ποινικού Δικαστηρίου (ΔΠΔ), που θα πραγματοποιηθεί στη Ρώμη από τις 15 Ιουνίου έως τις 17 Ιουλίου 1998,

ΣΤ. λαμβάνοντας υπόψη ότι αναμένεται μία ακόμη συνεδρίαση της προπαρασκευαστικής επιτροπής των Ηνωμένων Εθνών για τη δημιουργία του Διεθνούς Ποινικού Δικαστηρίου, από τις 16 Μαρτίου έως τις 3 Απριλίου 1998, η οποία θα ασχοληθεί με σημαντικά θέματα όπως η κύρωση και η χρηματοδότηση του ΔΠΔ και θα επανεξετάσει το σύνολο του καταστατικού όπως θα παρουσιασθεί στη Διπλωματική Διάσκεψη,

Ζ. εκφράζοντας την ικανοποίησή της για την αυξανόμενη παρουσία των κρατών και την πρόοδο που έχει επιτευχθεί από την προπαρασκευαστική επιτροπή των Ηνωμένων Εθνών για τη δημιουργία του Διεθνούς Ποινικού Δικαστηρίου, καθώς και για το σχέδιο εργασίας επί του καταστατικού των υπολοίπων προπαρασκευαστικών επιτροπών,

Η. λαμβάνοντας υπόψη ότι η Προεδρία της ΕΕ πραγματοποίησε συζήτηση σχετικά με το Διεθνές Ποινικό Δικαστήριο στις 25-26 Φεβρουαρίου 1998 στο Λονδίνο και λαμβάνοντας υπόψη τον καθοριστικό ρόλο της ΕΕ για την επιτυχή ολοκλήρωση της Διπλωματικής Διάσκεψης στη Ρώμη,

1. καλεί τα κράτη μέλη, το Συμβούλιο και την Επιτροπή να δεσμευθούν για την επιτυχία της Διπλωματικής Διάσκεψης, ολοκληρώνοντας το Καταστατικό του ΔΠΔ στη Ρώμη έως στις 17 Ιουλίου 1998 με την άμεση δημιουργία ενός ανεξάρτητου και αποτελεσματικού Διεθνούς Ποινικού Δικαστηρίου 7

2. υπογραμμίζει ότι το ΔΠΔ θα πρέπει να διαθέτει έναν Ανεξάρτητο Εισαγγελέα, ο οποίος θα εξετάζει τις υποθέσεις και θα απαγγέλλει κατηγορίες με πρωτοβουλία του και χωρίς προηγούμενη συγκατάθεση από κρατικούς φορείς 7

3. επισημαίνει ότι η σχετική νομολογία θα πρέπει να επεκταθεί στην κάλυψη όλων των «βασικών εγκλημάτων» (γενοκτονία, τα εγκλήματα κατά της ανθρωπότητας και τα εγκλήματα πολέμου) 7

4. τονίζει ότι το Διεθνές Ποινικό Δικαστήριο θα πρέπει να κρίνει το ίδιο περί της αρμοδιότητάς του επί θεμάτων αποδοχής όσον αφορά την αποτυχία ή την άρνηση των εθνικών συστημάτων να διεκπεραιώσουν ορισμένες περιπτώσεις που εμπίπτουν στη δικαιοδοσία του ΔΠΔ, ενώ παράλληλα υπογραμμίζει την ανάγκη συμπληρωματικότητας μεταξύ των εθνικών δικαστηρίων και του ΔΠΔ 7

5. υπογραμμίζει ότι το ΔΠΔ θα πρέπει να έχει τη δυνατότητα να λειτουργεί ανεξαρτήτως των ενεργειών του Συμβουλίου Ασφαλείας, αναγνωρίζοντας, εντούτοις, το ρόλο και τις αρμοδιότητες του Συμβουλίου Ασφαλείας στη διατήρηση της διεθνούς ασφαλείας και ειρήνης 7

6. υπογραμμίζει ότι το καταστατικό θα πρέπει να προβλέπει την υποχρέωση των κρατών μελών για πλήρη συνεργασία με το ΔΠΔ 7

7. υπογραμμίζει ότι το καταστατικό του ΔΠΔ θα πρέπει να εγγυάται το σεβασμό των δικαιωμάτων των υποδίκων, των θυμάτων, των κατηγορουμένων και των μαρτύρων σε όλα τα στάδια της διαδικασίας, και ιδιαίτερα το σεβασμό της ανωνυμίας των μαρτύρων και τη χρησιμοποίηση, σε ορισμένες περιπτώσεις, γραπτών καταθέσεων 7

8. ζητεί να εκπροσωπηθεί κατά τη Διπλωματική Διάσκεψη του Ιουνίου σχετικά με τη δημιουργία του ΔΠΔ, σύμφωνα με τη διαδικασία που ακολουθήθηκε κατά τη Διάσκεψη της Οττάβας σχετικά με τις νάρκες κατά προσωπικού 7 προς τούτο, αναθέτει στις αρμόδιες επιτροπές του να εξετάσουν εις βάθος τα ζητήματα τα σχετικά με τη δημιουργία του εν λόγω Δικαστηρίου 7

9. τονίζει ότι το Καταστατικό του ΔΠΔ θα πρέπει να προβλέπει μακροπρόθεσμη και σταθερή χρηματοδότηση και ότι η ΕΕ θα πρέπει να συμμετέχει στην εξασφάλισή της 7

10. καλεί τους συμμετέχοντες στη Διάσκεψη, οι οποίοι και θα συνυπογράψουν τη μελλοντική Συνθήκη, να λάβουν τα αναγκαία μέτρα ώστε να επιτευχθεί ταχεία κύρωσή της μόλις αυτή συναφθεί, ώστε το Διεθνές Ποινικό Δικαστήριο να αρχίσει να λειτουργεί χωρίς καθυστέρηση 7

11. αναγνωρίζει ότι η συμμετοχή ενός ολοένα αυξανόμενου αριθμού ΜΚΟ έχει συμβάλει σημαντικά στις διαπραγματεύσεις 7 καλεί το Συμβούλιο και τα κράτη μέλη να καταβάλουν κάθε προσπάθεια ώστε να δοθεί στις ΜΚΟ η ευκαιρία να παρουσιάσουν αναλυτικά τις απόψεις τους στη Διπλωματική Διάσκεψη της Ρώμης το 1998 7

12. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στις Κυβερνήσεις των κρατών μελών, το Γενικό Γραμματέα των Ηνωμένων Εθνών, τον Πρόεδρο της Γενικής Συνέλευσης των Ηνωμένων Εθνών και τον Πρόεδρο της προπαρασκευαστικής επιτροπής των Ηνωμένων Εθνών για τη συγκρότηση του Διεθνούς Ποινικού Δικαστηρίου.